ना घर, ना पईसा, ना काम, कुछ नईखे: इंदर कुमार
मुंबई – बॉलीवुड हीरो अवुरी बलात्कार के आरोपी इंदर कुमार अब जमानत प जेल से बाहर बाड़े, लेकिन अब उनुका पास ना घर बा, ना पईसा, अवुरी ना काम।
जमानत प जेल से छुटला के बाद इंदर कुमार कहले कि, हमार एगो 15 महिना के बेटी बिया, ओकर देखभाल करे खातिर पत्नी बिया, लेकिन हमरा भीरी ना घर बा, ना पईसा बा, ना काम बाटे।
मालूम रहे कि, इंदर कुमार प एगो भावी अभिनेत्री के संगे बलात्कार अवुरी मारपीट के आरोप बाटे, अवुरी एही मामला में उ 45 दिन जेल में रहला के बाद जमानत प रिहा भइल बाड़े।
इंदर कुमार कहले – जसही हम गिरफ्तार भईनी हमार बेटी बेमार हो गईल, हमार पत्नी हमरा जमानत खातिर कई लोग के निहोरा कईलस, लेकिन केहु हमनी के मदद ना कईल।
इंदर कुमार के मुताबीक उनुका जेल जाते उनुका फ्लैट के मालिक फ्लैट खाली करे के नोटिस दे देले। एक महिना के भीतर फ्लैट खाली करे के बाटे।
इंदर कुमार कहले – हम जेल में रही अवुरी हमरा मकान के मालिक हमरा पत्नी, पल्लवी के एक महिना में मकान खाली करे के नोटिस थमा देले। अब हालत अयीसन बा कि, एगो फिल्म बिया अवुरी रहे खातिर घर नईखे।
इंदर के मुताबीक, फिलहाल उ अपना दोस्त के घर में रहतारे काहेंकि आज के हालत में किराया के घर मिलल भी मुश्किल बाटे। इंदर के कहनाम बा कि, पूरा इंडस्ट्री में डॉली बिंद्रा के छोड़ केहु उनुका संगे नईखे।
इंदर अपना आर्थिक हालत के बयान करत कहले कि, बैंक में अब कुछ नईखे बाचल, वकील के फीस त कार बेच के दिहल बाटे।
कुल मिलाके, बलात्कार के आरोप से इंदर कुमार के जीनिगी तबाह हो चलल बा, अब ए स्थिति में देखे के बा कि, इंदर कुमार के जीनिगी आगे कवन मोड़ लेतिया।
bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva